సుమిత్ర సేన్

సుమిత్ర సేన్ (1933 మార్చి 7 - 2023 జనవరి 3) ఒక భారతీయ బెంగాలీ గాయని, రవీంద్ర సంగీత విద్వాంసురాలు. అసలు సంజ్ఞామానాలను కోల్పోకుండా ఠాగూర్ పాటలను ఆమె ప్రాచుర్యంలోకి తెచ్చింది.

 కెరీర్ 
సుమిత్ర సేన్ 1951లో 'గోదర్ రాఖల్ బోలే దే రే', 'బెడోనార్ బేడి తోలే' అనే రెండు నజ్రుల్గీతిలతో కెరీర్ ప్రారంభించింది. ఆమె ప్రసిద్ధ పాటల్లో ప్రతిమా బెనర్జీతో కలిసి పాడిన 'ఆమ్తలే ఝమూర్ ఝమూర్' వంటివి ఎన్నో ఉన్నాయి. ఆమె జానపద పాటలు కూడా పాడింది. కానీ ఆమె రవీంద్ర సంగీత ప్రదర్శనలకు ప్రసిద్ధి చెందింది, ఇది ఆమెకు ఒక సముచిత స్థానాన్ని ఏర్పరచింది. ఆమె 150కి పైగా ఠాగూర్ పాటలను రికార్డ్ చేసింది. ఆమె శ్యామా, శాప్మోచోం, బాల్మీకి ప్రతిభా, బర్షమంగల్ వంటి ప్రసిద్ధ రంగస్థల నిర్మాణాలతో పాటు టాలీవుడ్ లోని 16 చిత్రాలకు కూడా గాత్రదానం చేసింది. పంకజ్ ముల్లిక్ 'మహిషాసురమర్దిని' కోసం ఆమె పాడిన 'మాగో తోబో బైనే సంగీతో ప్రీమో లాలిటో' చరిత్ర సృష్టించిందని మరో ప్రముఖ బెంగాలీ గాయని జయతి చక్రవర్తి టైమ్స్ ఆఫ్ ఇండియా తో పేర్కొన్నది.. రవీంద్ర భారతి విశ్వవిద్యాలయం, అనేక ఇతర టాగోర్ కు సంబంధించిన ప్రముఖ సంస్థలతో ఆమె సంబంధం కలిగి ఉంది.

 మరణం 
సుమిత్ర సేన్ 89వ ఏట 2023 జనవరి 3న బాలిగంజ్ లోని స్వగృహంలో మరణించింది. ఆమెకు ఇద్దరు కుమార్తెలు ఇంద్రాణి, స్రబోని ఉన్నారు, వీరు కూడా ప్రసిద్ధ బెంగాలీ గాయకులు. ఆమె మరణించే సమయానికి కొంతకాలంగా బ్రాంకో-న్యుమోనియా సమస్యలతో బాధపడుతోంది. ఆమెకు ప్రపంచవ్యాప్తంగా చాలా మంది విద్యార్థులు. అనుచరులు ఉన్నారు.

 అవార్డులు 

 ఆమెకు 2012లో పశ్చిమ బెంగాల్ ప్రభుత్వం సంగీత మహాసమ్మన్ ప్రదానం చేసింది. 
 జీవితకాల సహకారం కోసం సంగీత నాటక అకాడమీ అవార్డు 

 మూలాలు 

వర్గం:1933 జననాలు
వర్గం:2023 మరణాలు